SIBONEY UUTUUDET VIIKKO 46 • 2003 • 11 • 12
HÄMEENTIE 6 A 4 00530 HELSINKI • p. 09- 417 66 640 • fax 09-417 66 650 • www.lovemusic.fi

Tasavallan Presidentti
tilausnumero LRCD 7 • ean 6417732010070  • hintakoodi 701  midprice                      
                                                                              LOVE RECORDS 

Tasavallan Presidentti perustettiin keväällä 1969. Primus motoreina toimivat kitaristi Jukka Tolonen ja rumpali Vesa Aaltonen. Mukaan liittyivät Blues Sectionissa soittaneet Måns Groundstroem bassoon ja Frank Robson lauluun. Soulsetin riveissä kansaa villinnyt Juhani Aaltonen foneihin ja huiluun. Koossa oli siis ajan hengen mukaan superyhtye.

Näistä lähtökohdista ponnistanut Pressa nousi välittömästi Suomen ja Skandinaviankin bändien rankinglistalla kärkiryhmään. Saman vuoden jouluksi ilmestyi bändin nimeä kantanut esikoisalbumi ja siltä lohkaistu single Time Alone With You /Obsolete Machine. 

Tuottajana toimi Otto Donner ja sävellyksistä vastasivat pääasiassa Groundstroem ja Robson. Groundstroemin yli kuusiminuuttinen instrumentaali Wutu-Banale edustaa 60-luvun lopun jammailuperinnettä parhaimmillaan. Robsonin herkkä I Love You Teddy Bear on klassikko, joka edelleen kuuluu bändin keikkasuosikkeihin. Tolosen säveltämät Thinking Back sekä (Robsonin sanoittama) bonusraita Deep Thinker antavat jo jonkinlaisen aavistuksen vielä edessä olevasta vuonna 1971 ilmestyneestä Tolosen mestariteoksesta Tolonen! Thinking Back on liiankin hyvin piilossa pysynyt pieni helmi, josta yllättäen (?) huokuu 60-luvun lopun ranskalaisen elokuvan maailma. Muuten levyn musiikissa kuuluu kaukaisia vaikutteita esim. Trafficista, Jethro Tullista ja Claptonin Steppin Out-kaudesta. 

Koko ajan mennään kuitenkin yhtyeen omilla ansioilla ja “Tasavallan Presidentti” on levy jonka musiikki on kestänyt ja pitänyt pintansa Kekkosen ajasta Haloseen kauteen. Vuonna 2003 yhtye on edelleen vahvasti voimissaan ja mm. konsertoi Wigwamin kanssa Helsingin Savoy-teatterissa 2.12. ja helmi-maaliskuussa 2004 sama kaksikko kiertää Suomea laajemminkin. 

Uudella cd-masteroinnilla ovat bonusraitoina singleiltä poimitut Time Alone With You, Solitary ja Deep Thinker.
		. 
Introduction : You´ll Be Back For More / Obsolete Machine /  Who´s Free  / I Love You Teddy Bear  / Crazy Thing Nr 1  /  Drinking  /  Crazy Thing Nr 2  Drivin Through  / Ancient Mariner /   
Wutu-Banale  / Woman Of  The World  / Roll Over Yourself  /  Thinking Back
CD BONUS: Time Alone With You / Solitary / Deep Thinker

                         JAKELU: UNIVERSAL / PEC-MUSIIKKITUKKU                                   SIBONEY					                
LOVE RECORDS